Document ID: /roh_data/filtered/fineweb-2-filterrobots_roh.jsonl.gz/67181

Tranter 50 e 60 tonnas tschagulas vendan ils purs dal conturn da Berna al «Zibelemärit» en la chapitala da la Svizra – e quai en furma da tarscholas, cors ubain arranschaments cun flurs. Questa tradiziun deriva dal martgà medieval da Son Martin. Ina legenda di, ch'ils purs da Friburg e dals conturns dal Lai da Bienna hajan gidà als Bernais, cura che lur citad steva en flommas l'onn 1405. Sco engraziament han quels purs silsuenter pudì vender mintg'onn il november lur tschagulas a Berna.